b'\n_START_ARTICLE_\nKrunoslav Babi\xc4\x87\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in gimnazijo je obiskoval v Senju in Reki. Leta 1897 je diplomiral na Matemati\xc4\x8dno prirodoslovnem oddelku Filozofske fakultete v Zagrebu ter prav tam 1899 tudi doktoriral. Najprej je pou\xc4\x8deval na srednjih \xc5\xa1olah v Osijeku, Vara\xc5\xbedinu in Zemunu. Leta 1906 je bil izbran za kustosa v zagreb\xc5\xa1kem Prirodoslovnem muzeju, isto\xc4\x8dasno pa je kot privatni docent predaval morfologijo na Filozofski fakulteti in Visoki pedago\xc5\xa1ki \xc5\xa1oli v Zagrebu. Za rednega profesorja zoologije je bil imenovan leta 1927, tedaj je postal tudi ravnatelj Prirodoslovnega muzeja. Upokojen je bil leta 1945. V raziskovalnem delu se posvetil prou\xc4\x8devanju \xc5\xbeivali Jadranskega morja. V doma\xc4\x8di in tuji strokovni literaturi je objavil ve\xc4\x8d \xc4\x8dlankov, sam in v soavtorstvu pa je avtor ve\xc4\x8d knjig.'